CELEX: 31992R3180
Language: lt
Date: 1992-10-28 00:00:00
Title: Commission Regulation (EEC) No 3180/92 of 28 October 1992 concerning the classification of certain goods in the combined nomenclature

Svarbus teisinis pranešimas

|

31992R3180

Oficialusis leidinys L 317 , 31/10/1992 p. 0064 - 0065 specialusis leidimas suomių kalba: skyrius 2 tomas 8 p. 0150  specialusis leidimas švedų kalba: skyrius 2 tomas 8 p. 0150 

		Komisijos reglamentas (EEB) Nr. 3180/921992 m. spalio 28 d.dėl tam tikrų prekių klasifikavimo Kombinuotojoje nomenklatūrojeEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EEB) Nr. 1039/92 [2], ypač į jo 9 straipsnį,kadangi, siekiant užtikrinti, kad minėto reglamento priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;kadangi Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai arba iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į muitų tarifų ir kitų su prekyba susijusių priemonių taikymo poreikius;kadangi laikantis minėtų bendrųjų taisyklių šio reglamento priede pateiktos lentelės 1 skiltyje aprašytos prekės turi būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais;kadangi pripažįstama, kad pagal Komisijos reglamento (EEB) Nr. 3796/90 [3] 6 straipsnį valstybių narių muitinių išduotos privalomosios tarifinės informacijos dėl prekių klasifikavimo Kombinuotojoje nomenklatūroje, kuri neatitinka šio reglamento nuostatų, turėtojas gali dar tris mėnesius ja remtis, jeigu įpareigojantis kontraktas buvo sudarytas toks, koks yra numatytas Komisijos reglamento (EEB) Nr. 1715/90 [4] 14 straipsnio 3 dalies a arba b punkte;kadangi šiame reglamente numatytos priemonės atitinka Nomenklatūros komiteto nuomonę,PRIĖMĖ ŠĮ REGLAMENTĄ:1 straipsnisŠio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.2 straipsnisPagal Reglamento (EEB) Nr. 3796/90 6 straipsnį valstybių narių muitinių išduotos privalomosios tarifinės informacijos, kuri neatitinka šio reglamento nuostatų, turėtojas gali dar tris mėnesius ja remtis, jeigu įpareigojantis kontraktas buvo sudarytas toks, koks yra numatytas Reglamento (EEB) Nr. 1715/90 14 straipsnio 3 dalies a arba b punkte.3 straipsnisŠis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1992 m. spalio 28 d.Komisijos varduChristiane ScrivenerKomisijos narė[1] OL L 256, 1987 9 7, p. 1.[2] OL L 110, 1992 4 28, p. 42.[3] OL L 365, 1990 12 28, p. 17.[4] OL L 160, 1990 6 26, p. 1.--------------------------------------------------PRIEDASPrekių apraiešymas | Klasifikacija (KN kodas) | Motyvai |1 | 2 | 3 |Subblokas, įmontuojamas į mikrobangų krosnelę, sudarytas iš spausdintinių grandinių plokštės, kurioje maitinimo šaltinis ir loginę funkciją atliekantys elementai sudaro vieną įtaisą. Maitinimo šaltinį sudaro transformatorius, įtampos lygintuvas ir reguliavimo grandinė. Plokštė taip pat valdo temperatūros pokyčius registruojančią schemą ir garsinį laikmatį. Šis įtaisas, kuriame, be kitų sudėtinių dalių, taip pat yra laikrodis, yra krosnelės konstrukcijos dalis, sujungta su metaline korpuso dalimi, užtikrinančia apsaugą nuo ugnies ir elektros izoliaciją, būtinas vartotojui apsaugoti. | 85371099 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, XVI skyriaus 2 pastabos a punktu, taip pat KN kodus 8537, 853710 ir 85371099 atitinkančiais prekių aprašymais. |--------------------------------------------------